|  |  |
| --- | --- |
| **ΣΧΕΔΙΟ ΔΡΑΣΗΣ ΤΩΝ  ΤΜΗΜΑΤΩΝ Γ1΄- Γ2΄**  **ΣΧΟΛΙΚΟΥ ΕΤΟΥΣ 2022-2023** | |
|  |  |
|  | **Θεματική Ενότητα:**  **ΦΡΟΝΤΙΖΩ ΤΟ ΠΕΡΙΒΑΛΛΟΝ**  Επιμέρους Θεματικές Ενότητες/Υποενότητες:  **ΠΑΓΚΟΣΜΙΑ ΚΑΙ ΤΟΠΙΚΗ ΠΟΛΙΤΙΣΤΙΚΗ ΚΛΗΡΟΝΟΜΙΑ** |
| **Τίτλος προγράμματος:** | **ΙΕΡΟΣ ΝΑΟΣ ΑΓΙΑΣ ΤΡΙΑΔΟΣ ΖΑΡΟΥΧΛΕΙΚΩΝ – Γνωρίζω το Παρελθόν, το Παρόν και το Μέλλον της** |
| **Εκπαιδευτικοί τμημάτων:** | **Χαϊκάλης Νικόλαος**  **Ψάχου Ευαγγελία** |
| **Στόχοι Σχεδίου Δράσης** | Αναφορά σε:  Δεξιότητες μάθησης 21ου αιώνα όπως είναι η Κριτική σκέψη, η  Επικοινωνία, η Συνεργασία και η Δημιουργικότητα.  Ψηφιακή συνεργασία, Ψηφιακή δημιουργικότητα, Ψηφιακή κριτική σκέψη Πλάγια σκέψη (Δημιουργική, παραγωγική, ολιστική σκέψη),  Κατασκευές, παιχνίδια, εφαρμογές  Αναμένεται οι μαθητές/τριες να είναι σε θέση:   * Να αναγνωρίζουν τις διαφορετικές μορφές της πολιτιστικής κληρονομιάς * Να αναζητούν απαντήσεις στα ερωτήματα που έχουν τεθεί * Να συνεργάζονται και να µοιράζονται ιδέες, σκέψεις * Να ταξινομούν τα επιτεύγματα πολιτισμού σε διαφορετικές κατηγορίες |
| **Ακολουθία εργαστηρίων** | |
| **Εργαστήριο 1** | Το εργαστήριο ξεκινά με έναν καταιγισμό ιδεών της ολομέλειας με ερέθισμα την έννοια «Πολιτιστική κληρονομιά». Οι μαθητές καλούνται να ολοκληρώσουν την πρόταση «Για μένα πολιτιστική κληρονομιά είναι …». Οι απαντήσεις των μαθητών/τριών καταγράφονται και αποτυπώνονται σε ένα συννεφόλεξο, αξιοποιώντας το εργαλείο WordArt (<https://wordart.com/>).  Στη συνέχεια αξιοποιείται η ρουτίνα σκέψης «Βλέπω-Σκέφτομαι-Αναρωτιέμαι» προκειμένου οι μαθητές/τριες να διαμορφώσουν τις αρχικές τους υποθέσεις για τις διαφορετικές μορφές πολιτιστικής κληρονομιάς μέσα από την παρατήρηση και ανάλυση εικόνων.  Σε Φύλλο εργασίας δίνεται μία σειρά ερωτήσεων για την ενεργοποίηση αυτής της ρουτίνας. |
| **Εργαστήριο 2** | Οι μαθητές ενημερώνονται από τον/την εκπαιδευτικό για τη Σύμβαση για την Παγκόσμια Κληρονομιά και επισκέπτονται την ιστοσελίδα της UNESCO  (http://whc.unesco.org/el/globalstrategy/), προκειμένου να ανακαλύψουν τα μνημεία που έχουν εγγραφεί στον Κατάλογο της Παγκόσμιας Πολιτιστικής Κληρονομιάς (<https://whc.unesco.org/fr/list/>). Παράλληλα ενημερώνονται για τα κριτήρια που πρέπει να πληροί ένα μνημείο, αξιοθέατο, τοπίο, κτίριο και κάθε άλλο δείγμα της ανθρώπινης δημιουργίας, προκειμένου να συμπεριληφθεί στον Κατάλογο Παγκόσμιας Κληρονομιάς της UNESCO (https://whc.unesco.org/en/criteria/). Επιλέγουν ένα Μνημείο της γειτονιάς τους και αιτιολογούν την απόφασή τους. |
| **Εργαστήριο 3** | Οργανώνεται η επίσκεψη στο Ναό. Οι μαθητές δημιουργούν μέσω καταιγισμού ιδεών λίστες με τα θέματα τα οποία θα τους απασχολήσουν κατά την επίσκεψη και τις πληροφορίες που ενδιαφέρονται να συγκεντρώσουν σχετικά με την ιστορία του ναού, τον αρχιτεκτονικό του ρυθμό, την ύπαρξή του στο χρόνο και τις δράσεις που υλοποιούσε κατά το παρελθόν, που υλοποιεί τώρα και πού σκέφτονται οι ιερείς του Ναού να υλοποιήσουν στο μέλλον κ.ά,. Καταγράφονται σε αρχείο Word και εκτυπώνονται για κάθε μαθητή |
| **Εργαστήριο 4** | Επίσκεψη στον Ιερό Ναό. Συγκέντρωση και καταγραφή των πληροφοριών. Ζωγραφική σε ζευγάρια της εξωτερικής όψης, καθώς και τμημάτων του εσωτερικού χώρου του Ναού |
| **Εργαστήριο 5** | Επεξεργασία των πληροφοριών. Κατάληξη στο τελικό σύνολο από πληροφορίες οι οποίες θα χρησιμοποιηθούν για τη Δημιουργία ενημερωτικού φυλλαδίου σχετικού με τον Ιερό Ναό. Ανάρτηση των ζωγραφιών των μαθητών στον τοίχο της τάξης. |
| **Εργαστήριο 6** | Δημιουργία του φυλλαδίου. Εκτύπωση και ανατύπωσή του. Δημιουργία ψηφιακού βιβλίου με ζωγραφιές και πληροφορίες |
| **Εργαστήριο 7** | Ολοκλήρωση εργαστηρίων.  Μοίρασμα φυλλαδίου στον χώρο του Ιερού Ναού.  Ανάρτηση του ψηφιακού βιβλίου στην ιστοσελίδα του σχολείου μας |